CELEX: 62009CN0311
Language: sk
Date: 2009-08-04 00:00:00
Title: Vec C-311/09: Žaloba podaná 4. augusta 2009 — Komisia Európskych spoločenstiev/Poľská republika

24.10.2009   
            
            
               SK
            
            
               Úradný vestník Európskej únie
            
            
               C 256/12
            
         Žaloba podaná 4. augusta 2009 — Komisia Európskych spoločenstiev/Poľská republika
   (Vec C-311/09)
   2009/C 256/23
   Jazyk konania: poľština
   
      Účastníci konania
   
   
      Žalobkyňa: Komisia Európskych spoločenstiev (v zastúpení: D. Triantafyllou a K. Herrmann, splnomocnení zástupcovia)
   
      Žalovaná: Poľská republika
   
      Návrhy žalobkyne
   
   
               —
            
            
               určiť, že Poľská republika si tým, že za poskytovanie služieb v medzinárodnej cestnej doprave zdaniteľnými osobami, ktoré majú svoje sídlo alebo trvalé bydlisko mimo Poľska, vyberá daň z pridanej hodnoty spôsobom uvedeným v oddieli 13 § 35 bodoch 1, 3, 4 a 5 nariadenia ministra financií z 27. apríla 2004, nesplnila povinnosti, ktoré jej vyplývajú z článkov 73, 168 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty (1),
            
         
               —
            
            
               zaviazať Poľskú republiku na náhradu trov konania.
            
         
      Žalobné dôvody a hlavné tvrdenia
   
   Služby v medzinárodnej cestnej doprave podliehajú dani z pridanej hodnoty podľa zásad uvedených v smernici 2006/112/ES.
   Podľa názoru Komisie spôsob vyberania a výpočtu dane z pridanej hodnoty za služby v medzinárodnej cestnej doprave poskytované zdaniteľnými osobami, ktoré majú svoje sídlo alebo trvalé bydlisko mimo Poľska upravený v oddieli 13 § 35 bodoch 1, 3 4 a 5 nariadenia ministra financií z 27. apríla 2004 je v rozpore s článkami 73, 168 a 273 smernice 2006/112/ES. Porušenie článku 73 smernice 2006/112/ES spočíva v tom, že základ dane z pridanej hodnoty je vždy 285 PLN bez ohľadu na skutočnú vzdialenosť, ktorú autobus v Poľsku prešiel, a bez ohľadu na skutočnú cenu zaplatenú za príslušnú službu. Poľský systém výberu dane z pridanej hodnoty neumožňuje zdaniteľnej osobe, ktorá poskytuje služby v medzinárodnej cestnej doprave, odpočet dane z pridanej hodnoty za tovar, ktorý bol počas príslušného zúčtovacieho obdobia zakúpený za účelom poskytnutia zdaňovanej prepravnej služby (napr. pohonné hmoty), čo je v rozpore s článkom 168 smernice. Navyše poľský systém dane z pridanej hodnoty je v rozpore s článkom 273 smernice 2006/112/ES, lebo zdaniteľné osoby zaväzuje pri vstupe autobusu s cestujúcimi na poľské územie odovzdať colnému úradu vyhlásenie, v ktorom je uvedená suma dane a zaplatiť colnému úradu príslušnú daň’ v okamihu vstupu autobusu s cestujúcimi do tuzemska’, čo vedie k vzniku formalít pri prekročení hraníc.
   Podľa názoru Komisie sa sporný systém vyberania a výpočtu dane z pridanej hodnoty nemôže zakladať ani na článku 281, ani na článku 395 smernice 2006/112/ES.
   
      (1)  Ú. v. EÚ L 347, s. 1.